קאי סיגבאן

קאי מאנה סיגבאן (בשוודית: Kai Manne Börje Siegbahn; 20 באפריל 1918 – 20 ביולי 2007) היה פיזיקאי שוודי, שזכה בפרס נובל לפיזיקה לשנת 1981 על תרומתו לפיתוח ספקטרוסקופיית אלקטרונים ברזולוציה גבוהה. אביו הוא מאנה סיגבאן שזכה אף הוא בפרס נובל לפיזיקה לשנת 1924.

חייו 
סיגבאן נולד בעיר לונד שבשוודיה. בשנת 1944 הוא קיבל את תואר הדוקטור באוניברסיטת סטוקהולם. היה פרופסור במכון השוודי המלכותי לטכנולוגיה בשנים 1951–1954 ולאחר מכן פרופסור לפיזיקה ניסויית באוניברסיטת אופסלה בשנים 1954–1984, באותו תפקיד בו החזיק אביו בעבר.

זכה בפרס נובל על פיתוח שיטה של ספקטרוסקופיית קרני איקס פוטואלקטרונית (XPS), אותה כינה ספקטרוסקופיית אלקטרונים לאנליזה כימית (ESCA, כיום הגדרה זו הורחבה גם לשיטות נוספות כגון ספקטרוסקופיית אלקטרוני אוז'ה). היה פעיל כמדען במעבדת אנגסטרום באוניברסיטת אופסלה, עד מותו ב-2007.

קישורים חיצוניים

 הרצאה במעמד קבלת פרס נובל, 8 בדצמבר 1918
 
 

זוכי פרס נובל לפיזיקה
פיזיקאים שוודים
זוכי פרס נובל שוודים
שוודים חברי האקדמיה הלאומית למדעים של ארצות הברית
חברי האקדמיה הרוסית למדעים
סגל אוניברסיטאות ומכללות
שוודים שנולדו ב-1918
שוודים שנפטרו ב-2007